google/wiki40b huggingface dataset:
Soccer mom

Soccer mom (Norsk: Fotballmamma) er en amerikansk betegnelse på hvite middelklassekvinner i forstedene som bruker mye tid på barna, som er i skolealderen, og aktivitetene deres. Det tilsvarende mannlige begrepet, soccer dad, er lite brukt.
Stereotypisk kjører soccer moms SUV og er gjerne hjemmeværende.
Fotballmammaene ble betraktet som en viktig gruppe å vinne for såvel demokratene som republikanerne i valget i USA i 2000. Flere hevder at president George W. Bush seiret grunnet sin appell til mødrene i 2000.
I 2004 stod kampen på liknende vis om de såkalte NASCAR-dads, som er fedre som liker billøp. Det er en gruppe med lavt utdannede familiefedre uten særskilt partitilhørighet.
Begrepet hockey mom (Norsk: hockeymamma) er en variasjon av soccer mom.
America's Next Top Model

Spinoff

I Norge har serien gått i norsk utgave under navnet, Top Model Norge med premiere høsten 2006.
Achaeridion conigerum

Utseende

Achaeridion conigerum er en liten edderkopp i underkant av 2 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn. 
Det finnes flere lignende arter, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Achaeridion conigerum lever litt skjult, på skyggefulle steder, som under steiner og lignenede. Den bygger ureglemessige fangstnett med tallrike silketråder som går på kryss og tvers. 
Hunnen spinner eggene sine inn i en fritthengende, rund eggsekk.
Pycnostigminae

Utseende

Et særtrekk for denne gruppen er at de har et pseudostigma i forvingen, det vil si et avgrenset, farget område som ikke er et ekte vingemerke (pterostigma). Ellers er de små (1-2 millimeter), blanke, svarte snyltevepser. Én av artene har metallisk glans, dette er ganske uvanlig i Cynipoidea.
Hodet er nokså lite, men med store fasettøyne. Bakkroppen er flattrykt fra sidene som vanlig hos Cynipoidea.

Levevis

Pycnostigminae er parasitoider. Det er ikke kjent hvilke insekter de angriper men man antar at de snylter på tovinger.

Utbredelse

Gruppen er utbredt i Afrika inklusive Den arabiske halvøya. Dessuten er den kjent fra Armenia.
Wimbledon-turneringen 2009

Wimbledon-turneringen 2009 ble spilt mellom 22. juni og 5. juli i London og var en Grand Slam-turnering i tennis på gress. Det var den 123. gangen turneringen blir arrangert. Vinner av mennenes Wimbledon 2009 ble Roger Federer, mens Serena Williams vant kvinnenes turnering.
Ezequiel Garay

Landslaget

Garay debuterte for det argentinske landslaget den 22. august 2007 mot Norge.
House of Lies

House of Lies er en amerikansk fjernsynsserie skapt av Matteus Carnahan. Serien, som hadde premiere på Showtime 8. januar 2012, er basert på boken House of Lies: How Management Consultants Steal Your Watch and Then Tell You the Time skrevet av Martin Kihn, en tidligere konsulent i Booz Allen Hamilton. Serien følger en gruppe konsulenter som ikke vil stoppe for noe for å få inngått forretningsavtaler. Den 17. mai 2016 kansellerte Showtime serien etter fem sesonger, og finalen ble sendt 12. juni 2016.
Fylkesvei 5006

Fylkesvei 5006 går mellom Rubbestadneset og Rolfsnes i Bømlo kommune. Veiens lengde er 9,3 km.
Frem til 2019 hadde veien betegnelsen Fv19.
Bautaen på Innlandet

Bautaen på Innlandet er et minnesmerke for slaget på Kristiansunds red 8. juli 1808, da engelske marinefartøyer angrep Kristiansund og ble slått tilbake.
Bautaen er en høy oppreist stein, og den ble avduket i 1908, ved hundreårsmarkeringen. Den er plassert i et parkområde omkring det høyeste parti på øya, Innlandet, en bydel i Kristiansund.
Det nedlegges krans på bautaen hver 17. mai.
Sean Hannity

Privatliv

Hannity har siden 1993 vært gift med Jill Rhodes Hannity. De har to barn, Patrick og Merri Kelly Hannity.
Cyphonistes arrowi

Utseende

En middelsstor (ca. 20 millimeter), blank, brunsvart hornbille. Kroppsformen er nokså bred. Hannen har et kløvet horn i pannen og et bredt framspring på pronotum, hunnen mangler disse, pronotum er rundet og kraftig punktert. Dekkvingene har fine punktrader.

Utbredelse

Arten er utbredt i Afrika (kjent fra Tanzania, Kongo, Burundi og Angola).
Sampolkonferansen

Sampolkonferansen er en repeterende fagkonferanse som hvert andre år holdes i Bergen, Hordaland. Den arrangeres av masterstudenter fra instituttet for sammenliknende politikk ved Universitetet i Bergen og har gått sammenhengende siden etableringen i 1985. Konferansen har som målsetning «å sette søkelys på viktige og dagsaktuelle spørsmål». Tidligere konferanser har satt fokus blant annet demokratisering, migrasjon, menneskerettigheter og Nordområdene.
Flere akademikere, politikere og andre fagpersoner har besøkt konferansen. Noen av akademikerne som har gjestet konferansen er Philippe C. Schmitter (Standford), Thomas Pogge (Yale), Meghnad Desai (LSE), Donald Horowitz (Duke), John Dunn (Cambridge), Evelyne Huber (Yale), John Stephens (Yale) og Victor Norman (NHH). Konferansen har også hatt besøk av en rekke navn fra den politiske verden. Senere leder for FNs generalforsamling Miguel d’Escoto Brockmann, Islands president, Ólafur Ragnar Grímsson, senere FN-spesialutsending Jan Egeland, NHO-leder Kristin Clemet, samt norske statsråder som Jonas Gahr Støre, Espen Barth Eide og Grete Faremo.
Bjelovar

Bjelovar (tysk: Bellowar, ungarsk: Belovár) er en by i Kroatia. Byen har 41 869 (2001) innbyggere og er residensby i Bjelovar-Bilogora fylke i det sentrale Kroatia.

Historie

Byen Bjelovar nevnes for første gang i et dokument fra 1413. I 1756, da en befestning ble oppført på befaling av den habsburgske keiserinne Maria Teresia, betynte byen å vokse i betydning. Byen ble en viktig garnisonsby i den av habsburgerne opprettede militærgrensen.
Lyngenhalvøya

Lyngenhalvøya er ei halvøy i Lyngen, Tromsø og Storfjord kommuner i Troms. Halvøya ligger mellom Ullsfjorden i vest og Lyngen i øst, og har et flateinnhold på rundt 1 500 km². Halvøya er nesten delt på midten av fjordarmen Kjosen. I sør er den avgrenset av Balsfjordeidet. Store deler av halvøya omfattes av Lyngsalpan landskapsvernområde.
De sentrale deler av halvøya består av alpint landskap med breer, tinder og trange, ulendte daler. Høyeste fjell er Jiehkkevarri (1 834 moh), som er Troms fylkes høyeste fjell.
Regiontog

Regiontog er en type persontog som ligger mellom lokaltog og fjerntog. De brukes på mellomlange og lengre strekninger, ofte mellom store byer og andre byer og tettsteder i samme landsdel. Der de går parallelt med lokaltogene, stopper de som regel ikke på de mindre stasjonene. Utenfor områder der det finnes lokaltog stopper de som regel på alle eller iallfall de fleste stasjoner med persontrafikk.

Norge

I Norge opereres denne typen tog for det meste av Vy. Stoppmønsteret tilsvarer omtrent tidligere tiders hurtigtog (Ht), men en rekke stasjoner er nedlagt siden dette togslaget fantes.
ISO 3166-2:AR

ISO 3166-2:AR er Argentinas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Argentina er det definert koder for én by og 23 provinser. Byen Buenos Aires er landets hovedstad, og har spesiell status på nivå med provinsene.
Hver kode består av to deler, atskilt av en bindestrek. Første del er AR, ISO 3166-1 alfa-2-koden for Argentina. Andre del er en bokstav, opprinnelig brukt i bilskilt (bokstavene I og O brukes ikke fordi de kan forveksles med 1 og 0, og ble ikke brukt i bilskilt), og for tiden brukt i postkoder.
Rise (Sortland)

Rise er ei bygd sør i Sortland kommune i Nordland. Stedet ligger på Langøya, ved Sortlandssundet. Fylkesvei 82 og gammelveien fra Kleiva går gjennom Rise. Ved Rise ligger Risdalen, som benyttes for turer i marka og fisketurer i Risvatnet. Rundt Risdalen finner man fjellene Risheia, Rishatten og Vestertinden – også kalt Skata. Skata er 736 moh., og en av de 18 toppene som kan bestiges på Sortland ti på topp.
Sosva

Sosva (russisk: Сосьва) er ei elv i Sverdlovsk oblast i Russland. Den er det høyre av elva Tavdas to tilløp. Elva er 635 km lang, med et nedslagsfelt på 24 700 km².
Sosva har sitt utspring rundt 6-700 moh, på østsiden av Uralfjellene gjennom de to korte (under 20 km) tilløpselvene Store (Bolsjaja) og Lille (Malaja) Sosva, og den renner deretter gjennom en til tider smal og bratt dal i fjellområdet Denesjkin Kamen (1492 moh). Deretter renner Sosva i sørlig, og senere nordøstlig retning gjennom de vestligste delene av det vestsibirske lavlandet, til den 12 km nord for Gari til slutt løper sammen med Lozva og danner elva Tavda.
Ved bosetningen Sosva, rundt 160 km før munningen, har elva en middelvannføring på 123 m³/s (minimum i mars med 17 m³/s, maksimum i juni med 453 m³/s). Vannstanden i de midtre og nedre delene av elva kan variere med 5-6 meter i løpet av året. I de nedre delene er elva 80-100 m bred, 3 m dyp, og med en strømhastighet på 0,3 m/s. De viktigste sideelvene er Vagran, Turja, Kakva og Ljalja. Sosva er frosset over fra først i november til vårløsningen i april.
Sosva er seilbar på de nederste 333 km, opp til samløpet med sideelva Kakva nær Serov, men regnes for tiden bare som offisiell vannvei på de nederste 160 km, opp til bosetningen Sosva.
Kynodesme

Kynodesme (gresk: κυνοδέσμη, oversatt: «hundebånd») var en tynn lærstripe som holdt en manns penis oppe. Den ble ofte brukt av greske atleter i antikkens Hellas.
Den var bundet stramt rundt akroposthion, den delen av forhuden som er bak glans, og var enten festet til et midjebånd for å eksponere pungen, eller bundet til roten av penis slik at penis så ut til å bøye seg oppover. Ikke alle greske atleter brukte kynodesme.
Den blir først nevnt i litteraturen på 400-tallet f.kr., i det delvis bevarte satyrspillet Theoroi av Aiskhylos. Den er også avbildet på illustrasjoner av atleter på gresk keramikk.
Vatnefjorden

Vatnefjorden er en fjordarm av Midfjorden og Romsdalsfjorden i Haram kommune på Sunnmøre. Fjorden er 8 kilometer lang og strekker sørover til bygdesenteret Vatne, som den er oppkalt etter. Fjorden har innløp mellom Baralsnest i vest og Ørsneset i øst. Ternøya ligger midt i innløpet og sør for den ligger Meøya og Løvøya.
Riksvei 661 går langs østsiden av fjorden, mens Fylkesvei 145 går langs vestsiden.
Ytre delen er tre kilometer bred, mens indre delen er mindre enn en kilometer bred. Fjorden er 113 meter på det dypeste.
Mariatorget tunnelbanestasjon

Mariatorget tunnelbanestasjon er en stasjon på Stockholms tunnelbane. Stasjonen trafikkeres av T-bane 2 (rød linje) og ligger mellom stasjonene Slussen og Zinkensdamm. Plattformene ligger ca. 20 meter under bakken. Det er innganger til stasjonen fra Swedenborgsgatan 4 og fra Torkel Knutssonsgatan 33.

Stasjonen ble åpnet 5. april 1964, da første etappe av den røde linjen ble innviet.
Pøbel

Pøbel (fra fransk, av latin populus, «folk») er et nedsettende uttrykk for almenheten, «rå, udannede personer, pakk, ramp», i henhold til Bokmålsordboka. Ordet blir brukt synonymt med udannede personer. Ordet betegnet i sin tid en mangel på kultur, åndsdannelse, raffinement, og stil. I dag brukes det isteden helst om ungdommer som ikke viser folkeskikk eller bevisst bryter normer og regler.
I middelalderen ble det lånt fra gammelfransk (poble) til tysk (Pöbel).
Pøbelvelde er også et annet ord for oklokrati.
Ghetto Fairytale

Ghetto Fairytale er et musikkalbum med Mira Craig, utgitt i 2009.
Skunk Works

Advanced Development Programs, med det offisielle kallenavnet Skunk Works, er utviklingsavdelingen til Lockheed Corporation, og seinere Lockheed Martin. Avdelingen ble tidligere kalt Lockheed Advanced Development Projects, og ble opprettet av Kelly Johnson og Hall Livingstone Hibbard i 1943. Deres første prosjekt var XP-80. Seinere fulgte fly som F-104 og U-2.
Zhongba

Zhongba eller Tingkye (kinesisk: 仲巴县; pinyin: Zhòngbā Xiàn) er et fylke i prefekturet Xigazê i den autonome region Tibet i Folkerepublikken Kina.
Befolkningen var på 17 135 innbyggere i 1999.

Samferdsel

Kinas riksvei 219 løper gjennom området. Den fører fra Kargilik i den autonome region Xinjiang til Lhazê i Tibet.
Adobe InDesign

Adobe InDesign er en applikasjon for desktop publishing (DTP) som er utviklet av Adobe Systems. InDesign ble lansert i 1999 som er direkte konkurrent til programmet QuarkXPress, men var ingen umiddelbar suksess. Quark hadde en stor kundebase som var bygd opp helt fra lanseringen i 1987 da QuarkXPress utfordret PageMaker.
I 2002 ble det imidlertid solgt flere InDesignpakker enn XPress. Det er flere grunner til InDesigns resultat dette året, både brukerfordeler i egen programvare og svakheter hos XPress, og ikke minst pris, siden Adobe hadde meget godt introduksjonstilbud. Blant innvendinger mot XPress var manglende språkversjoneringer for MacOS og oppgraderinger tok lang tid og var dyre.
Adobe har skapt seg fortrinn ved å satse på tett integrasjon mellom etablerte Adobe-applikasjoner som Illustrator og Photoshop som er verktøy også de fleste brukere av XPress trenger. De har dessuten priset InDesign aggressivt. Fra versjon 3 av InDesign er dette og de øvrige av Adobes programmer for profesjonell bruk integrert i en enhet kalt Adobe Creative Suite (CS). Mange profesjonelle brukere ser i dag InDesign som det beste og kraftigste verktøyet i de fleste sammenhenger, og man beregner at InDesign nå har mer enn 30% av det profesjonelle DTP-markedet.
InDesign kan eksportere dokumenter i pdf-format, og har ordliste for flere språk, noe XPress-brukere bare får ved å kjøpe den svært kostbare «Passport» versjonen. Quark-brukere får riktignok da et totalt oversatt program mens InDesign-brukere må forholde seg til engelske menyer og funksjoner. InDesign var også først med støtte for Unicode-dokumenter og håndterer også OpenType fonter. Andre fortrinn er den tette integrasjonen og likhetene mellom verktøypalettene i Illustrator og Photoshop.
InDesign ble posisjonert som et mer profesjonelt alternativ og etterfølger til PageMaker.
Det er utviklet dusinvis av publiseringssystemer for aviser, magasiner og andre publiseringsmiljøer som kombinerer en relasjonsdatabase, InDesign og Adobe InCopy tekstbehandler som bruker samme formateringsmetode som InDesign. I mindre miljøer kan InDesign og InCopy brukes integrert uten et dedikert styringssystem eller relasjonsdatabase. Designere kan da arbeide i InDesigndokumentet samtidig som de redaksjonelle medarbeiderne bruker InCopy til å endre tekst som er lenket til dokumentet som allerede er i utformingsfasen. På InCopy-siden kan man bl.a se linjefall og orddelinger etter hvert som formgiveren/typografen endrer oppsettet. Det er altså en tett integrasjon med muligheter for oppdateringer begge veier.
Med nye versjoner av InDesign kom også nye filformater. Brukerne mislikte sterkt at dokumenter laget i InDesign CS ikke kunne lagres (og åpnes) i tidligere versjoner. Dette ble imidlertid løst i CS2 ved hjelp av et eget utvekslingsformat (.inx). Ved å oppgradere InDesign CS til versjon 3.01 som kom i april 2005 er det mulig å åpne og lese filer fra CS2 som er eksportert i inx-formatet.
Papyrus 2

Papyrus 2, hos Gregory-Aland merket (signum) med (²), er et tidlig skrift fra Det nye testamente på gresk. Det er et papyrusmanuskript med et innhold fra Johannesevangeliet og på baksiden et utdrag av Lukasevangeliet på koptisk. Manuskriptet er ved hjelp av dets paleografi blitt anslått til å stamme fra 500-tallet.
Manuskriptet blir oppbevart på Museo archeologico nazionale (Inv. no. 7134) i Firenze.
Erna Hamilton

Ekteskap

Hamilton ble gift fire ganger. Fra sin første mann, svenske James Douglas Hamilton som hun giftet seg med i 1919, fikk hun sitt etternavn samt grevinnetittelen. Hennes tredje mann, Erik Hermansen ble kort tid før sin død utnevnt til minister for Den dominikanske republikk. Senere ble hun selv oppfordret til å overta hvervet, hvilket det danske Udenrigsministeriet ikke ville godkjenne. Hun fortsatte allikevel med å kalle seg minister. Etter sin eneste sønns død, stiftet hun Minister Erna Hamiltons Legat for Videnskab og Kunst.

Grande dame

Hamilton var en de av de siste, danske «store damer» –  en bon vivant som aldri hadde prøvet å lage mat selv, fordi hun alltid var invitert ut til selskaper og resepsjoner. I 1996 medvirket hun i journalisten Per Wennicks dokumentar Grevinden på tredje, hvoretter hun nærmest ble folkeeie. Hun hadde et årelangt vennskap med fotografen Varvara Hasselbalch, som også medvirker i programmet. Gjennom mange år bodde hun ved Strandvejen på Østerbro.
Catalonia rundt 2011

Catalonia rundt 2011 var den 91. utgaven av Catalonia rundt, og foregikk fra 21. mars til 28. mars 2011 i Catalonia i Spania.
I tillegg til de 18 ProTeams ble Geox-TMC, Andalucía-Caja Granada, Cofidis, Caja Rural, Colombia es Pasión-Café de Colombia og CCC Polsat Polkowice invitert.
Patristikk

Patristikk (fransk patristique, tysk patristisch, trolig fra latin eller gresk pater, «far») er en teologisk disiplin som tar for seg kirkefedrenes lære eller skrifter. Det defineres oftest ut fra den mest begrensede tolkningen av kirkefedre, det vil si de som skrev mellom slutten av 100-tallet og 700-tallet, den såkalte «patristiske tidsalder». 
Patristikken er nært knyttet til studiene av tidlig kirkehistorie og tidlig doktrinehistorie, siden skriftene er hovedkilder for disse temaene. Skriftene består av bibelkommentarer, doktrinære avhandlinger, praktiske avhandlinger, åndelig litteratur og en stor mengde prekener. De fremste geografiske stedene for de tidlige kirkefedrene var Roma, Konstantinopel, Alexandria, Antiokia og de vestlige områdene av nordlige Afrika rundt Kartago, foruten også Milano og Jerusalem.
Pasaphylla

Utseende

En middelsstor (15–21 millimeter), avlang oldenborre. Forkroppen er tett hårete. "Snuten" (clypeus) er bredt innbuktet i spissen. Antennene består av ti ledd, de tre ytterste danner en vifte med lange blader. Pronotum har rundede sider, dekkvingene er parallellsidige med to svake lengderibber. Bare hannen er beskrevet.

Utbredelse

Arten er utbredt i Sør-Afrika (Kapp-provinsen).
Aslaug Låstad Lygre

Priser

Aslaug Låstad Lygre ble tildelt Gyldendals legat i 1964.
Thibaut Courtois

Landslaget

Han har flere kamper for det belgiske herrelandslaget, og fikk sin første kamp mot Frankrike (0–0) i november 2011.
Han ble tatt ut som førstekeeper i den belgiske troppen til VM i fotball 2014 i Brasil.
Han ble tatt ut i Belgias EM-tropp til EM i Frankrike 2016.
Han ble tatt ut i Belgias tropp til VM i fotball 2018 i Russland. Han vant adidas Golden Glove for VM 2018s beste keeper.
Oldtidsveien (Langerud)

Oldtidsveien er en vei på Langerud i bydel Østensjø i Oslo. 
Veien går på et høydedrag bak Langerud sykehjem, parallelt med Skullerudveien. Langs veien ligger det ni gravrøyser fra jernalderen under bjørketrærne. Det var nære på at gravene og veien ble fjernet i forbindelse med utbyggingen av sykehjemmet, men en inngripen fra Universitetets Oldsaksamling fikk reddet kulturminnet.
Gravrøysen, steinleggingen og veien er fredet av Riksantikvaren.
Ertvågsøya

Samferdsel

Det er veiforbindelse til Aure via fylkesvei 680 over Mjosundbrua, Smalsundbrua og Aursundbrua. Fra januar 2007 ble Ertvågsøya og Stabblandet knyttet sammen av Imarsundbrua, som ble åpnet 11. januar 2007. Mellom Arasvika og Hennset er det fergesamband.
Evald Fjærgård

Livet og karrieren

Evald Fjærgård vokste opp på Slettmoen-Øst, et boligfelt i utkanten av Brenneriroa i Løten. Faren Åge Fjærgård var Brenneriroas kjøpmann. Moren født Liv Jorunn Engen var utdannet syerske, men ble hjemmeværende husmor og blant annet fylkestingspolitiker i Hedmark for Arbeiderpartiet. Den musikalske veien startet med 3 år på klassisk piano før Evald Fjærgård ble bassist da han i 1987 fikk tilbud om å bli med i et gammaldansorkester som blant annet tok seg til landsfinalen i Ungdommens Kulturmønstring det samme året. Etter dette var Evald involvert i progrockbandet Tools, før han sammen med Jørn William Kolberg startet duoen Blå som ble forløperen til Englefjes. Blå vant en demokonkurranse i NRK P1 og ble nummer to en annen i P4 med låta «Et sekund». «Et sekund» ble sluppet som singel i 2003, og fikk stor rotasjon på ZTV og nådde topp-10 lista på NRK Svisj i 2003.
Parallelt med Englefjes har Evald også opptrådt som vokalist og bassist i bandet «The Partycrashers» fra 1997 til 2016 som etter hvert spesialiserte seg på ekstreme intimkonserter hjemme i stua hos folk med norske 80-tallshits på repertoaret.
I 2017 begynte Evald Fjærgård på sitt første album på helt egne ben, hvor teamet er en hyllest til barndommen på Slettmoen Øst. De første singlene fra albumet kommer i 2018.

Diskografi:

Evald
Huli

Huli (kinesisk: 湖里区; pinyin: Húlǐ Qū) er et bydistrikt i provinsen Fujian i Folkerepublikken Kina. Det ligger i den subprovinsielle by Xiamen. 
Huli har et areal på 61,41 km² og teller 149.912 innbyggere (2004).
UEFA Nations League 2018-2019 divisjon A

UEFA Nations League 2018-2019 divisjon A er den øverste divisjonen i UEFA Nations League i 2018-2019.
Divisjon A er delt inn i 4 grupper med 3 lag i hver. Vinnerne i gruppene møtes i et finalespill ved gruppespillets slutt, mens lagene som blir sist rykker ned til divisjon B.
Pentacosmia

Utseende

Nokså små, gråbrune trebukker. Antennene har en påfallende hårdusk i den ytre delen.

Levevis

Som de fleste andre trebukker borer larvene i ved.

Utbredelse

Slekten er utbredt i Australia.
Ange

Historie

Fra begynnelsen av var Ange inspirert av Genesis og King Crimson, og musikken deres er ganske teatralsk og poetisk. Deres første suksess var en cover av Jacques Brel-sangen Ces Gens-Là, på albumet Le Cimetière des Arlequins.
De tre andre medlemmene var i de første årene (vanligvis regnet som deres beste år), var Jean-Michel Brézovar på gitar, Gérard Jelsch på trommer, og Daniel Haas på bass og akustisk gitar.
I 1995, gjorde de sin farvelturné. Christian Décamps ga ut et par album som "Christian Décamps et Fils", før han tok navnet  "Ange" in 1999 (han hadde med seg det samme bandet som fra soloalbumene; dette inkluderte blant andre hans sønn, Tristan), med albumet La voiture à eau.

Keyboard

Keyboardlyden av den første epoken i Anges eksistens kan minne om en mellotron, lyden av et viscountorgel kjørt gjennom et hammondorgel, modifisert med romklang. En ordentlig mellotron ble imidlertid brukt på albumet Guet-Apens i 1978.
Rosiroiini

Levevis

Både larvene og de voksne (imago) er planteetere.

Utbredelse

Gruppen er endemisk for Madagaskar.
Caciomorpha

Utseende

Middelsstore, gråbrune trebukker, gjerne med en uregelmessig, lys midtstripe. Antennene er lengre enn kroppen og har en liten, svart hårdusk i spissen av det fjerde leddet. Dekkvingene er litt pæreformede.

Utbredelse

Slekten er utbredt i Sør- og Mellom-Amerika, fra Guatemala i nord til Bolivia i sør.
Resiprositet (sosiologi)

Resiprositet er et begrep innen samfunnsforskningen (sosialantropologi og sosiologi) som brukes for å definere uformelle økonomiske systemer i ulike samfunn. Resiprositet, i betydningen menneskers uformelle byttehandling av varer og tjenester, er grunnlaget for de fleste økonomier utenfor markedsøkonomien. Siden så godt som alle mennesker lever i en eller annen slags form for samfunn og har et minimum av eiendeler, er resiprositet noe som er felles for alle kulturer.
Institutt for teoretisk astrofysikk

Institutt for Teoretisk Astrofysikk er et institutt under Det matematisk-naturvitenskapelige fakultet ved Universitetet i Oslo. Det ble grunnlagt av Svein Rosseland i 1934. Det har aktive forskningsgrupper innen to hovedfelter: solfysikk (og delvis stjernefysikk) og kosmologi. Andre felter er plasma-astrofysikk og celest mekanikk. Instituttet har et eget bygg, Svein Rosselands hus, på Blindern i Oslo.

Instituttleder

2017- Per Barth Lilje
2013-2017 Viggo Hansteen
2003-2012 Per Barth Lilje
Wahlalternative Soziales Berlin

Wahlalternative Soziales Berlin (WAS-B) er et småparti i Berlin. Det er den lokale etterfølger av Arbeit & soziale Gerechtigkeit – Die Wahlalternative. Moderpartiet fusjonerte i 2007 med Die Linke.